Author: user
Last saved by: Zuzana Mlyneková
Company: MV

Predkladacia správa

	V záujme zvýšenia efektívnosti fungovania verejného sektora a dosiahnutia zlepšenia stavu verejných financií s cieľom úspory výdavkov už v roku 2010 bola ministrom uznesením vlády SR č. 805/2010 zo dňa 17. 11. 2010 uložená úloha zanalyzovať vykonávané činnosti vrátane činností podriadených organizácií v pôsobnosti príslušnej kapitoly.

	V zmysle predmetného uznesenia vlády SR je povinnosťou jednotlivých správcov kapitol odôvodniť potrebu tých činností, ktoré im vyplývajú zo zákona č. 575/2001 Z.z. o organizácii činnosti vlády a organizácii ústrednej štátnej správy v znení neskorších predpisov a ktoré vykonávajú s cieľom realizovať Programové vyhlásenie vlády SR. Cieľom je realizovať iba také činnosti, ktoré ústredné orgány štátnej správy a ich podriadené organizácie dokážu vykonávať efektívnejšie ako súkromný sektor, pričom verejné výdavky by mali realizovať maximálne transparentne a efektívne.  	

Materiál obsahuje analýzu činností a efektívnosti verejnej správy za kapitolu Ministerstva zdravotníctva Slovenskej republiky.